Luca Kleve-Ruud

Luca Kleve-Ruud (født 27. april 1978 i Pescara, Italia) er en norsk-italiensk pressefotograf. Han ble Årets Bilde-vinner for 2010, og har flere priser i pressefotografenes årlige tevling.

Høsten 2020 utga han sin første bok "Vårt daglige svinn", basert på et stort fotoprosjekt med samme navn. Prosjektet "Vårt daglige svinn" handler om hans familie og matsvinnet de produserer gjennom et helt år.  Prosjektet mottok stipend fra Fritt Ord og har soloutstilling på Fotografiens Hus i Oslo (03.-27. september 2020). 

Kleve-Ruud har bakgrunn fra Fotojournalistutdanningen ved Høgskolen i Oslo. Som fotograf har han blant annet arbeidet for Redd Barna, Røde Kors og Amnesty, og publisert bilder i flere tidsskrifter og bøker. 

Han har arbeidet som pressefotograf i Dagsavisen (2006-2010) og har vært tilknyttet Dagens Næringsliv (2010-2016) som fotograf og videoansvarlig, samt vært kampanjeansvarlig og innholdsprodusent for Redd Barna (2017-2021). 

Han driver nå bilde- og videobyrået Myrull Media og leverer bilder til bildebyrået NTB Scanpix (Samfoto).

I 2003 var Luca deltager i den norske realityserien 71° Nord.

Priser 
 1. plass - Vinner av Shorthand award 2018, Most visually compelling story
 Dante Alighieri award, Italia 2014
 1. plass - The Colour Awards 2013, Fotojournalistikk
 3. plass - NPPA Best of Photojournalism 2013, Sports Multimedia
 Gull PIN 2012 - Årets Magasinreportasje
 2.-plass - Årets Bilde 2011, klasse Video dokumentar
 Hovedpris - Årets Bilde 2010
 1.-plass - Årets Bilde 2010, klasse Nyhet reportasje 
 1.-plass - Årets Bilde 2010, klasse Nyhet 
 1.-plass - Årets Bilde 2009, klasse Nyhet 
 1.-plass - Årets Bilde 2008, klasse Portrett 
 2.-plass - Årets Bilde 2008, klasse Dokumentar Innland

Referanser 

Norske fotografer
71° nord-deltakere
Personer fra Pescara